
BIROUL SALUBRIZARE

SC2015-26284/05.10.2015
REFERAT
privind  încetarea prin reziliere a contractului de concesiune nr.SC2013-35282 din 05.12.2013 încheiat  între Municipiul Timişoara şi SC Retim Ecologic Service SA
Prin Hotărârea nr.526/22.10.2013 a Consiliului Local al Municipiului Timişoara s-a aprobat concesionarea terenului în suprafaţă  de 43.660 mp, situat în municipiul Timişoara, zona CET-SUD, în vederea realizării investiţiei „Staţie de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara”.  
Pe cale de consecinţă, în vederea punerii în aplicare a prevederilor hotărârii mai sus menţionate s-a încheiat contractul de concesiune nr.SC2013-35282/05.12.2013 între  Municipiul Timişoara şi SC Retim Ecologic Service SA, act însuşit de către concesionar la data de 05.12.2013.
Contractul s-a încheiat pe întrega perioadă a Contractului de delegare a gestiunii serviciilor publice de salubrizare  a localităţilor prin concesiune nr.SC2006-15414/31.07.2006  încheiat între Consiliul Local al Municipiului Timişoara  şi SC Retim Ecologic Service SA, în condiţiile impuse de acesta conform HCLMT nr.211/14.06.2011.
Prin  Hotărârea nr.211/14.06.2011 privind modificarea şi completarea Contractului de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006 Consiliului Local al Municipiului Timişoara a aprobat modificarea punctului 3 din „Programul  de realizare a investiţiilor şi aportul acestora în gestiunea integrată a deşeurilor în Municipiul Timişoara”, anexă la contractul de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006, prin înlocuirea staţiei de compostare aerobă (în aer liber)  pentru prelucrarea fracţiei biodegradabile din deşeurile menajere şi asimilabile acestora  colectate de pe raza municipiului Timişoara cu staţie de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara, cu termen de finalizare până la data 01.02.2014.

Totodată, prin hotărârea sus menţionată s-a aprobat:

- completarea art.8 din contract prin  introducerea alin.2 cu următorul conţinut: „Contractul de concesiune poate fi prelungit în cazul în care operatorul la cererea autorităţii administraţiei publice locale şi pentru buna executare a serviciului de salubrizare a realizat investiţii care nu ar putea fi amortizate în termenul rămas până la expirarea contractului iniţial decât printr-o creştere excesivă a tarifelor şi taxelor”;

- prelungirea contractului de delegare a gestiunii serviciilor publice de salubrizare a localităţilor prin concesiune nr.SC2006-15414/31.07.2006 pe o perioadă de 25 de ani începând cu data de 04.08.2014, perioadă necesară amortizării investiţiei staţie de compostare cu fermentare uscată complet închisă, urmând ca încheierea actului adiţional de prelungire a contractului  să aibă  loc la finalizarea investiţiei staţie de compost de tip „închis” cu fermentare uscată de către SC Retim Ecologic Service SA; 
- în situaţia nerealizării investiţiei până la data de 01.02.2014, prelungirea contractului nr.SC2006-15414/31.07.2006 urmând a se  face doar pe o perioadă egală cu cel mult jumătate din durata sa  iniţială,  prin acordul de voinţă al părţilor, prin act adiţional încheiat cu cel puţin 6 luni înainte de încetarea lui, conform art.8 alin.1 din contract. 

În conformitate cu  prevederile  art.4 alin.3 din hotărârea mai sus menţionată coroborate cu prevederile art.8 alin.1 din contractul de concesiune nr. SC2006-15414/31.07.2006,   SC Retim Ecologic Service S.A. prin  adresa nr.445 din 10.01.2014 înregistrată la Primăria Municipiului Timişoara cu nr.RM2014-7/13.01.2014, solicită prelungirea  duratei contractului de concesiune nr. SC2006-15414/31.07.2006 cu jumătate din durata sa iniţială având în vedere că  nu a realizat investiţia „Staţie de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara”  până la data de 01.02.2014. 
Datorită faptului că investiţia nu a fost finalizată  până la data 01.02.2014, termen prevăzut de art.2 alin.3 din HCL nr.211/2011, s-a încheiat  Actul adiţional nr.8 din 28.01.2014  în conformitate cu prevederile art.4 alin.3 din hotărârea menţionată anterior, respectiv s-a prelungit contractul nr.SC2006-15414/31.07.2006 pe o perioadă de 4 ani,  de la data de 04.08.2014  până la data de 04.08.2018.
În conformitate cu prevederile art.10 lit.b) din contractul de concesiune nr.SC2013-35282/05.12.2013, acesta încetează „în cazul în care  concesionarul nu realizează investiţia Staţiei de compostare cu fermentare uscată complet închisă, dotată cu sistem de ventilaţie şi filtrare a aerului pentru prelucrarea fracţiei biodegradabile din deşeurile municipale nepericuloase, deşeurile verzi şi nămolurile rezultate de la staţia de epurare a municipiului Timişoara, în condiţiile impuse de  HCLMT nr.211/14.06.2011”. Potrivit lit.d) a aceluiaşi articol „în cazul nerespectării obligaţiilor contractuale de către concesionar, prin reziliere, cu plata unei despăgubiri în sarcina concesionarului”. 
 În contract nu a fost prevăzut cuantumul despăgubirilor pe care concesionarul le-ar datora concedentului în cazul nerespectării obligaţiilor contractuale. Faţă de aceasta situaţie considerăm ca la  stabilirea valorii despăgubirilor să fie avută în vedere redevenţa pe care Municipiul Timişoara ar fi încasat-o dacă ar fi valorificat terenul în suprafaţă de 43.660 mp, în perioada cuprinsă între data intrării în vigoare a contractului, repectiv 05.12.2013 şi data adoptării hotărârii consiliului local privind  încetarea prin reziliere a contractului de concesiune nr.SC2013-35282 din 05.12.2013, calculată în conformitate cu prevederile art.17 din Legea nr.50/1991 privind autorizarea executării lucrărilor de construcţii, republicată şi actualizată. 
Articolul 17 din Legea nr.50/1991 privind autorizarea executării lucrărilor de construcţii republicată şi actualizată  situpează: “limita minima a preţului concesiunii se stabileşte, după caz, prin hotărârea consiliului judeţean, a Consiliului General al Municipiului Bucureşti sau a consiliului local, astfel încât să asigure recuperarea în 25 de ani a preţului de vânzare al terenului, în condiţii de piaţă, la care se adaugă costul lucrărilor de infrastructura aferente.”

În considerarea celor mai sus menţionate, pentru a putea calcula ulterior cuantumul despăgubirilor, prin adresa  cu nr.SC2015-19524/23.07.2015 am solicitat Direcţiei  Clădiri, Terenuri şi Dotări Diverse să ne pună la dispoziţie un raport de evaluare cu valoarea de piaţă a terenului mai sus menţionat, având în vedere că ne-a fost pus la dispoziţie  raportul de  evaluare întocmit de SC Consultim SA  pentru includerea în evidenţa mijloacelor fixe, terenul fiind estimat la valoarea justă. 

Prin adresa nr.SC2015-1952/11.09.2015 Direcţia Clădiri, Terenuri şi Dotări Diverse ne comunică faptul că  de la întocmirea raportului de evaluare pentru includerea  în evidenţa mijloacelor fixe  a acestui teren a trecut o perioadă de timp foarte scurtă  şi ca atare valoarea justă poate fi luată în considerare ca bază de calcul pentru  stabilirea redevenţei în conformitate cu prevederile legale.

 Precizăm faptul că  prin adresa nr.SC2015-24724/17.09.2015  am solicitat Direcţiei Fiscale a  Municipiului Timişoara să ne comunice valoarea redevenţei  (inclusiv  modalitatea de calcul), calculată în conformitate cu prevederile art.17 din Legea nr.50/1991. Direcţia Fiscală a Municipiului Timişoara, prin adresa nr.IF2015-19208/22.09.2015, ne comunică că nu are atribuţii în ceea ce priveşte calculul redevenţei, în aria de competenţă a Compartimentului  Urmărire Venituri Nefiscale înscriindu-se doar urmărirea  creanţelor nefiscale ce rezultă din contractele de concesiune şi închiriere a bunurilor proprietate publică/privată a Municipiului Timişoara.
                                                                                                                                Cod FO 53-01, ver.2                                                                                                                                                                       
Conform art.57 alin.1 lit.c) din Ordonanţa de Urgenţă nr. 54/ 2006 privind regimul contractelor de concesiune de bunuri proprietate publică, actualizată, contractual de concesiune încetează “în cazul nerespectării obligaţiilor contractuale de către concesionar, prin reziliere de către concedent, cu plata unei despăgubiri în sarcina concesionarului”. Potrivit  prevederilor alin.2 al aceluiaşi articol “la încetarea contractului de concesiune concesionarul este obligat să restituie, în deplină proprietate, liber de orice sarcină, bunul concesionat”.                                                                                                                                      
Potrivit prevederilor art. 58 din H.G.nr.168/2007 pentru aprobarea Normelor metodologice de aplicare a Ordonanţei de urgenţă a Guvernului nr. 54/2006 privind regimul contractelor de concesiune de bunuri proprietate publică, “ în cazul nerespectării din culpă a obligaţiilor asumate de către una dintre părţi prin contractul de concesiune sau al incapacităţii îndeplinirii acestora, cealaltă parte este îndreptăţită să solicite tribunalului în a cărui rază teritorială se află sediul concedentului să se pronunţe cu privire la rezilierea contractului, cu plata unei despăgubiri, dacă părţile nu stabilesc altfel”.    
Articolul 8 alin.7 lit.b) din contractul de concesiune nr.SC2013-35282 din 05.12.2013 stipulează: „concedentul are dreptul de a emite pretenţii asupra garanţiei, în limita prejudiciului creat, dacă concesionarul nu îşi îndeplineşte, nu îşi execută, execută cu întârziere sau execută necorespunzător obligaţiile asumate prin contract”.
În contextul celor prezentate mai sus, compartimentul de specialitate din cadrul Primariei Municipiului Timisoara a întocmit referatul de specialitate nr.SC2015-14196/29.05.2015 privind încetarea prin reziliere a contractului de concesiune nr.SC2013-35282 din 05.12.2013.
 
Având în vedere cele expuse mai sus propunem  emiterea unei hotărâri a Consiliului Local al Municipiului Timişoara prin care să se aprobe:
- încetarea prin reziliere a contractului de concesiune nr.SC2013-35282/05.12.2013 încheiat între Municipiul Timişoara şi SC Retim Ecologic Service SA, cu plata unei despăgubiri  în sarcina concesionarului care va fi calculată ulterior.                                                                                                                                                                                                   
- abrogarea art.2 şi 4 din Hotărârea Consiliului Local al Municipiului Timişoara nr. 526/22.10.2013 privind atribuirea prin contract de concesiune către SC Retim Ecologic Service SA a terenului rezultat în urma dezmembrării parcelei cu nr.top./cad.416497 şi ulterior unificarea parcelei rezultate din dezmembrare cu parcelele cu nr.top./cad.409857 şi 433621 pentru realizarea investiţiei Staţie de compostare cu fermentare uscată complet închisă.
- radierea din C.F.nr. 436974 Municipiu Timişoara a sarcinii privind contractul de concesiune nr.SC2013-35282/05.12.2013 anexă la HCLMT nr.526/22.10.2013, înscrisă sub nr.201016/11.12.2011.
	VICEPRIMAR

Dan  DIACONU


	PT. SECRETAR

Simona DRĂGOI


	DIRECTOR  DIRECŢIA DE MEDIU

Adrian BERE-SEMEREDI
	DIRECTOR DIRECŢIA CLĂDIRI,

TERENURI şi DOTĂRI  DIVERSE

Laura KOSZEGI



	DIRECTOR DIRECŢIA ECONOMICĂ

Smaranda HARACICU


	ŞEF SERVICIU AVIZE MEDIU

Daniel-Marius CORAŞ

	ŞEF BIROU SALUBRIZARE

Adina BUMBU


	CONSILIER

Cristian CĂRĂBAŞ



	Avizat  juridic

Alin STOICA


                                                                                                                                Cod FO 53-01, ver.2                                                                                                                                                                       

